Менскі дзяржаўны лінгвістычны ўнівэрсытэт

**Ме́нскі дзяржа́ўны лінгвісты́чны ўнівэрсытэ́т** (МДЛУ) — вядучая лінгвістычная вышэйшая навучальная ўстанова Беларусі, адзін з галоўных пэдагагічных унівэрсытэтаў краіны.

## Гісторыя
Менскі дзяржаўны пэдагагічны інстытут замежных моваў утвораны ў лістападзе 1948 году на базе факультэту замежных моваў Менскага дзяржаўнага пэдагагічнага інстытуту. У 1993 годзе ператвораны ў Менскі дзяржаўны лінгвістычны ўнівэрсытэт.

За час свайго існаваньня (з 1948 году) унівэрсытэт падрыхтаваў больш за 25 тысячаў настаўнікаў і 2,5 тысячы перакладчыкаў-рэфэрэнтаў.

На лістапад 2011 г. ВНУ мела 58 катэдраў, на якіх працавалі 1186 выкладнікаў.

## Факультэты
* Факультэт ангельскае мовы
* Факультэт нямецкае мовы
* Факультэт францускае мовы
* Факультэт гішпанскае мовы
* Перакладчыцкі факультэт
* Факультэт міжкультурных камунікацыяў
* Факультэт расейскае мовы для замежных грамадзянаў
* Інстытут падвышэньня кваліфікацыі і перападрыхтоўкі кадраў

## Агульнаўнівэрсытэцкія катэдры
* Катэдра агульнага мовазнаўства
* Катэдра псыхалёгіі
* Катэдра пэдагогікі
* Катэдра мэтодыкі выкладаньня замежных моў
* Катэдра філязофіі і лёгікі
* Катэдра эканамічных навукаў
* Катэдра інфарматыкі і прыкладной лінгвістыкі
* Катэдра другой замежнае мовы (ангельская)
* Катэдра другой замежнае мовы (нямецкая)
* Катэдра другой замежнае мовы (француская)
* Катэдра італьянскае мовы
* Катэдра трэцяй замежнае мовы
* Катэдра ўсходніх моў
* Катэдра гісторыі, сусьветнай культуры і турызму
* Катэдра беларускае мовы і літаратуры
* Катэдра паліталёгіі і міжнародных адносінаў
* Катэдра славянскіх моваў
* Катэдра фізычнага выхаваньня і спорту
* Катэдра пэдагогікі і мэтодыкі вышэйшай школы

## Прафэсійныя асацыяцыі і цэнтры
На базе ўнівэрсытэту дзейнічаюць 5 прафэсійных асацыяцыяў: Беларускія асацыяцыі выкладчыкаў ангельскай, францускай і нямецкай моваў, Беларуская асацыяцыя камунікатыўнай лінгвістыкі, Беларуская асацыяцыя амэрыканскіх дасьледаваньняў.

Ва ўнівэрсытэце дзейнічае шэраг інфармацыйных цэнтраў (беларускай, гішпанскай, турэцкай ды кітайскай моваў і культураў).

## Міжнароднае супрацоўніцтва
Унівэрсытэт мае 52 дзейныя дамовы аб супрацоўніцтве з замежнымі партнэрамі і зьяўляецца ўдзельнікам 19 міжнародных праграмаў. МДЛУ разьвівае сувязі з вышэйшымі навучальнымі ўстановамі Расеі, Аўстрыі, Францыі, Бэльгіі, Польшчы, Гішпаніі, Італіі, Вялікабрытаніі, мае сумесныя праграмы з ВНУ Канады, ЗША, Кітаю, Турцыі.

Ва ўнівэрсытэце навучаюцца 275 замежных студэнтаў з 33 краінаў сьвету. У 2001 годзе ўнівэрсытэт зьяўляўся арганізатарам і месцам правядзеньня ў Беларусі Эўрапейскага году моваў. На базе МДЛУ дзейнічае катэдра ЮНЭСКО.

У студзені 2010 году пры спрыяньні Пастаяннага прадстаўніцтва Рэспублікі Беларусь пры ААН унівэрсытэт падпісаў мэмарандум аб узаемаразуменьні з сакратарыятам ААН. МДЛУ стаў 16-й вышэйшай навучальнай установай сьвету, зь якой сакратарыят ААН падпісаў такі дакумэнт. Мэмарандум прадугледжвае садзейнічаньне ў падрыхтоўцы кандыдатаў для ўдзелу ў конкурсным адборы на суісканьне пасады вуснага або пісьмовага перакладчыка для ААН. Выкладчыкі МДЛУ атрымалі права рыхтаваць спэцыялістаў да экзамэну ў ААН, а таксама карыстацца любымі матэрыяламі ААН для навучальнага працэсу. Для падпісаньня мэмарандуму ў Беларусь з працоўным візытам прыбыў намесьнік генэральнага сакратара ААН па пытаньнях Генэральнай Асамблеі і канфэрэнцыйным абслугоўваньні Мухамад Шаабан.

## Студэнцкае жыцьцё
* **Студэнцкі хор «Cantus Juventae»** (заснаваны ў 1986 годзе, у канцэртны склад хору ўваходзіць 60 чалавек; у рэпэртуары — беларуская народная музыка, духоўныя сьпевы, вядомыя творы беларускіх і замежных кампазытараў, джаз, і інш; хор выпусьціў тры кампакт-дыскі з сваімі сьпевамі 
* **Вакальныя студыя «Фальк-Моdern»** (створана ў 2004 годзе, самы малады песенны калектыў у студэнцкім клюбе МДЛУ)
* **Тэатар танцу «Renaissance dance»** (створаны ў 2004 годзе)
* **Францускі тэатар** (робіць пастаноўкі на францускай мове)

## Абвінавачваньні ў палітычных рэпрэсіях
Паводле справаздачы, падрыхтаванай Польскім фондам свабоды й дэмакратыі, , рэктар унівэрсытэту, адлічала студэнтаў за іх палітычную дзейнасьць.

### Падзеі 2020 году

Падчас пратэстаў у Беларусі ў 2020 годзе, якія рушылі за, як многія лічаць, фальсыфікацыяй прэзыдэнцкіх выбараў, МДЛУ стаў адным з эпіцэнтраў грамадзянскае актыўнасьці студэнтаў, якія пратэставалі супраць рэжыму Лукашэнкі. За гэта студэнты арыштаваліся міліцыяй і сілавікамі неўсталяванага падпарадкаваньня на тэрыторыі ўнівэрсытэту, пры гэтым адміністрацыя ўнівэрсытэту не прапаноўвала абарону сваім студэнтам і замест гэтага забараняла ўсе пратэсты на тэрыторыі кампуса. Нягледзячы на адсутнасьць падтрымкі студэнтаў з боку адміністрацыі, Аляксандар Лукашэнка пасьля асабіста зьмяніў рэктара ўнівэрсытэту. Шэраг вучоных, якія працуюць у МДЛУ, запісалі відэазварот, у якім асудзілі рэакцыю ўнівэрсытэту. За гэтым усьлед рушыла рэакцыя кіраўніцтва: дацэнта, які прапрацаваў у МДЛУ 28 гадоў, звольнілі за падтрымку студэнцкіх пратэстаў і страйк, за ім рэпрэсавалі таксама і іншых выкладчыкаў, якія падтрымалі пратэстуючых.

Дзеяньні кіраўніцтва ўнівэрсытэту былі шырока асуджаныя на міжнародным узроўні. У справаздачы «», у прыватнасьці, было адзначана, што «падзеі ў Менскім дзяржаўным лінгвістычным унівэрсытэце паказваюць, як студэнты падвяргаюцца пагрозам і рэпрэсіям з боку сваіх уласных навучальных установаў».

## Узнагароды
* **Ганаровы дзяржаўны сьцяг Рэспублікі Беларусь** (прысуджаны за асаблівыя дасягненьні ў сацыяльна-культурным разьвіцьці, шматгадовую плённую дзейнасьць па падрыхтоўцы высокакваліфікаваных спэцыялістаў і навуковых кадраў і ў сувязі з 60-годзьдзем зь дня заснаваньня)

## Выпускнікі
* Іван Антановіч (1960) — 3-ы міністар замежных справаў Рэспублікі Беларусь (1997—1998)
* Міхаіл Хвастоў (1975) — 5-ы міністар замежных справаў Рэспублікі Беларусь (2000—2003)
* Уладзімер Макей (1980) — 7-ы міністар замежных справаў Рэспублікі Беларусь (2012—2022)

## Крыніцы

## Вонкавыя спасылкі
* Афіцыйны сайт МДЛУ 
* Сайт выпускнікоў перакладчыцкага факультэта — выпуск 1985 году 
* Студэнцкае жыцьцё МДЛУ анляйн 


Катэгорыя:Арганізацыі, заснаваныя ў 1948 годзе